30. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 162090/9293 της 31 Ιουλ./20 Αυγ.  1963 (ΦΕΚ Β΄ 364) Περί καθορισμού του κατωτάτου ορίου περιεκτικότητος σακχάρεως των εξαγομένων εκ της νήσου Κρήτης επιτραπεζίων σταφυλών ποικιλίας «Ραζακί». Έχοντες υπ’ όψιν:1) το άρθρ. 19 παρ. 4 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων», 2)την υπ’ αριθ. 5547/11.7.63 αναφοράν της Δ/νσεως Γεωργίας Ηρακλείου, 3)σχετικάς αιτήσεις των Εξαγωγέων, 4)την ανάγκην λήψεως των ενδεδειγμένων μέτρων δια την καλυτέραν εμφάνισιν των νωπών γεωργικών προϊόντων μας εις τας ξένας αγοράς από απόψεως ποιότητος εν γένει επί σκοπώ προωθήσεως των εξαγωγών μας, αποφασίζομεν: 1.Καθορίζομεν ως κατώτατον όριον περιεκτικότητος εις σάκχαρα των εξαγομένων εκ της νήσου Κρήτης επιτραπεζίων σταφυλών ποικιλίας «Ραζακί», 16% προσδιοριζόμενον δια του συνήθους σακχαροδιαθλασιμέτρου. 2.Σταφυλαί μη περιέχουσαι το ως άνω κατώτατον όριον σακχάρων, δεν θεωρούνται κατάλληλοι προς εξαγωγήν. 3.Η ισχύς της παρούσης άρχεται από σήμερον. Η παρούσα δημοσιευθήτω δια της Εφημερίδος της Κυβερνήσεως. 